Gazë, hyn në fuqi armëpushimi 72 orësh
Ndërkohë, po shtohen përpjekjet për negocimin e një fundi afat-gjatë të konfliktit
Një marrëveshje armëpushimi 72 orëshe mes Izraelit dhe Hamasit hyri në fuqi sot herët në mëngjes në Rripin e Gazës, ndërkohë që intensifikohen përpjekjet për negocimin e një fundi afat-gjatë të konfliktit. Disa orë para fillimit të armëpushimit, Izraeli njoftoi se do të tërhiqte trupat e mbetura nga enklava bregdetare dhe do t'i ridislokonte ato në pozicione mbrojtëse jashtë Gazës. Ushtria izraelite thotë se ka shkatërruar 32 tunele të përdorura nga Hamasi për të ndërmarrë sulme përgjatë kufirit. Pavarësisht këtyre vendimeve, banorët e komuniteteve jugore në Izrael, pranë kufirit me Gazën, janë skeptikë mbi armëpushimin. Ja si shprehet një izraelit: Kjo është përpjekja e fundit për t’i dhënë fund katër javëve të dhunës që ka lënë më shumë se 1,800 të vdekur palestinezë, shumica civilë, si dhe 64 ushtarë izraelitë dhe tre civilë. Një pronar dyqani në Gaza tha: Disa përpjekje për armëpushim kanë dështuar, përfshi atë të së premtes së kaluar, kur pritej një marrëveshje tre ditore, e cila dështoi brenda dy orësh. Departamenti amerikan i Shtetit u bëri thirrje palëve që të respektojnë përpjekjet e fundit për armëpushim. Sekretari i Përgjithëshëm i Kombeve të Bashkuara, Ban Ki-moon po ashtu përgëzoi armëpushimin duke thënë se bisedimet duhet të fillojnë sa më shpejtë të jetë e mundur dhe të trajtojnë çështjet e brendëshme. Tërheqja e trupave izraelite ishte një kërkesë kryesore e Hamasit, delegatët e së cilës organizatë pritet të arrijnë në Kairo gjatë ditëve në vazhdim në përpjekje për të negociuar zgjatjen e armëpushimit me zyrtarët egjiptianë dhe izraelitë.